**รายงานผล**

**โครงการ “การศึกษาดูงานและพัฒนาบุคลากร”**

**เมื่อวันที่ 28 มิถุนายน 2555 ถึงวันที่ 2 กรกฎาคม 2555**

**ณ มหาวิทยาลัยเกษตรศาสตร์ศรีราชา มหาวิทยาลัยบูรพา จังหวัดชลบุรี**

**และบ้านจำรุง จังหวัดระยอง**

เพื่อเป็นการพัฒนาความรู้ของบุคลากร โดยการจัดในรูปแบบของการศึกษาดูงานนอกสถานที่ นับว่า เป็นอีกกระบวนการหนึ่งของการพัฒนาบุคลากรที่จะช่วยให้บุคลากรได้มีโอกาสแลกเปลี่ยนความรู้ การสร้างความเข้าใจร่วมกัน ระหว่างบุคลากรภายในและบุคลากรภายนอกที่มีรูปแบบการบริหารงานที่ใกล้เคียงกัน เพื่อให้เกิดความคิดสร้างสรรค์ และพัฒนาระบบแนวคิดสำหรับการปฏิบัติงานให้มีประสิทธิภาพมากยิ่งขึ้น อีกทั้งเป็นการรวมกลุ่มบุคลากรแต่ละกลุ่มให้มีปฏิสัมพันธ์ เกิดความเข้าใจซึ่งกันและกัน สามารถอยู่ร่วมกัน และทำงานร่วมกันอย่างมีความสุข การพัฒนาบุคลากรนับว่าเป็นการสนองยุทธศาสตร์ของมหาวิทยาลัยแม่โจ้ ยุทธศาสตร์กองกิจการนักศึกษา ในอันที่จะขับเคลื่อนให้บุคลากรมีความพร้อมในด้านศักยภาพทางความคิด การปฏิบัติงานที่สมบูรณ์มากยิ่งขึ้น จึงได้จัดโครงการดังกล่าวขึ้น ซึ่งจะสามารถตอบสนองต่อดัชนีชี้วัดในการพัฒนาบุคลากรให้มีคุณภาพได้อีกทางหนึ่ง

การศึกษาดูงานด้าน “การบริหารสำนักงานและแลกเปลี่ยนเรียนรู้ด้านการพัฒนานักศึกษากับหน่วยงานภายนอก” ทั้งนี้เพื่อเป็นการสนับสนุนให้บุคลากรสายสนับสนุนให้มีความก้าวหน้าตามเส้นทางการทำงานตามระยะเวลาที่กำหนดในแผนการพัฒนาตนเอง (IDP)

**ผลที่ได้รับ**

1. บุคลากรได้มีโอกาสเรียนรู้ การปฏิบัติงานของหน่วยงานอื่นที่มีลักษณะงานใกล้เคียงกัน

2. บุคลากรได้แลกเปลี่ยนแนวความคิดในการพัฒนาการปฏิบัติงานและสร้างสรรค์วิธีการปฏิบัติงานใหม่ๆ

3. เพื่อตอบสนองต่อยุทธศาสตร์การพัฒนาบุคลากรของมหาวิทยาลัยแม่โจ้

4. บุคลากรได้มีโอกาสในการศึกษา ดูงาน แลกเปลี่ยนแนวคิดระหว่างกันเพื่อทำให้หน่วยงานเกิดความเข้มแข็ง

5. เป็นการนำความรู้ที่ได้จากการศึกษาดูงานมาร่วมกันวางแผนเพื่อพัฒนาตนเอง และพัฒนาประสิทธิภาพการปฏิบัติงาน

**ผลการดำเนินงานโครงการ**

**“ศึกษาดูงาน และพัฒนาบุคลากร ประจำปีงบประมาณ พ.ศ. 2555”**

**วันที่ 28 มิถุนายน 2555 ถึงวันที่ 2 กรกฎาคม 2555**

**ณ มหาวิทยาลัยบูรพา มหาวิทยาลัยเกษตรศาสตร์ศรีราชา จังหวัดชลบุรี**

**และเศรษฐกิจพอเพียงบ้านจำรุง จังหวัดระยอง**

การประเมินผล “ศึกษาดูงาน และพัฒนาบุคลากร ประจำปีงบประมาณ พ.ศ. 2555” เมื่อวันที่ 28 มิถุนายน 2555 ถึงวันที่ 2 กรกฎาคม 2555
ณ มหาวิทยาลัยบูรพา มหาวิทยาลัยเกษตรศาสตร์ศรีราชา จังหวัดชลบุรี และเศรษฐกิจพอเพียงบ้านจำรุง จังหวัดระยอง นั้น ได้จัดทำแบบสอบถามความคิดเห็นเพื่อสอบถามผู้เข้าร่วมโครงการ สรุปผลการวิเคราะห์ข้อมูลได้ดังนี้

**ตอนที่ ๑**

**ประเภทบุคลากร**

|  |  |  |
| --- | --- | --- |
| **ประเภทบุคลากร** | **จำนวน** | **ร้อยละ** |
| ๑.     ผู้บริหาร | ๒ | 3.17 |
| 2.     เจ้าหน้าที่ | 61 | 96.83 |
| รวม | 63 | ๑๐๐ |

**สังกัด**

| **สังกัด** | **จำนวน** | **ร้อยละ** |
| --- | --- | --- |
| ๑.   กองกิจการนักศึกษา | 3  | 4.76 |
| ๒.   งานบริหารและธุรการ | 11  | 17.46 |
| ๓.   งานกิจกรรมนักศึกษา | 5 | 7.94 |
| ๔.   งานวินัยและพัฒนานักศึกษา | 3  | 4.76 |
| ๕.   งานบริการและสวัสดิการนักศึกษา | 9 | 14.28 |
| ๖.   งานอนามัยและพยาบาล | ๔ | 6.35 |
| ๗.   งานการกีฬา | 8 | 12.70 |
| ๘.   งานหอพัก | 20 | 31.75  |
| รวม | 63 | ๑๐๐ |

ผลการวิเคราะห์ระดับความคิดเห็นหรือความพึงพอใจของผู้เข้าร่วมโครงการสรุปได้ดังนี้

ระดับคะแนนค่าเฉลี่ย 1.00-1.50 ระดับความคิดเห็น น้อยที่สุด

ระดับคะแนนค่าเฉลี่ย 1.51-2.50 ระดับความคิดเห็น น้อย

ระดับคะแนนค่าเฉลี่ย 2.51-3.50 ระดับความคิดเห็น ปานกลาง

ระดับคะแนนค่าเฉลี่ย 3.51-4.50 ระดับความคิดเห็น มาก

ระดับคะแนนค่าเฉลี่ย 4.51-5.00 ระดับความคิดเห็น มากที่สุด

| **หัวข้อ\ระดับ** | **ค่าเฉลี่ย** | **ความพึงพอใจ** |
| --- | --- | --- |
| ๑.  ประโยชน์จากการแลกเปลี่ยนเรียนรู้ครั้งนี้ต่อหน่วยงาน/ตัวท่านเอง |  4.67  | มากที่สุด |
| ๒.  สถานที่ศึกษาดูงานสำหรับพัฒนาบุคคลากรครั้งนี้มีความเหมาะสม |  4.62  | มากที่สุด |
| ๓.  ระยะเวลามีความเหมาะสม |  3.43  | ปานกลาง |
| ๔.  ท่านได้รับแนวคิดระหว่างการศึกษาดูงาน |  4.54  | มากที่สุด |
| ๕.  แนวคิดจากที่ท่านได้รับสามารถนำมาพัฒนาและปรับใช้กับงานที่ท่านปฏิบัติอยู่ |  4.36  | มาก |
| ๖.  โครงการนี้สามารถสร้างขวัญและกำลังใจในการทำงานแก่บุคลากร |  4.68  | มากที่สุด |
| 7. โครงการนี้เสริมสร้างความสัมพันธ์ที่ดีระหว่างบุคลากร | 4.75 | มากที่สุด |
| 8. โดยภาพรวมแล้ว ท่านมีความพึงพอใจอยู่ในระดับใด | 4.49 | มาก |
| 9. เห็นควรมีการจัดทำโครงการนี้อีกในครั้งต่อไป | 4.82 | มากที่สุด |

**ความคิดเห็นและข้อเสนอแนะ**

จากการที่ได้รวบรวมข้อเสนอแนะที่ได้จากแบบสอบถามมีความคิดเห็น คือ

๑.   ควรเดินทางตอนกลางวัน เพื่อที่จะได้มีเวลาพักผ่อนและเตรียมตัวในการดูงานในวันต่อไป

๒.   ต้องให้เข้าร่วมโครงการทุกๆ คน โดยเฉพาะหัวหน้างาน

3. ควรให้มีการเข้ารับการศึกษาดูงานและพัฒนาบุคลากรทุกคน เพื่อจะได้รับรู้ระบบการทำงานที่ดีดีของหน่วยงานอื่น และสามารถนำสิ่งที่ดีมาปรับใช้ในหน่วยงานได้

๔.   ควรพิจารณาถึงวิชาการด้วย เพราะให้บริษัททำจะไม่สามารถพูดคุยในสิ่งที่เป็นประโยชน์ อีกทั้งค่าใช้จ่ายสูง ให้ดูตัวอย่างจากกองการเจ้าหน้าที่จะเดินทางโดยเหมารถ ส่วนของกองกิจน่าจะเอารถไปเอง เป็นการประชาสัมพันธ์มหาวิทยาลัยด้วย จะนอนโรงแรมดีดีก็ได้ตามสิทธิ์เบิกจ่าย

5. การศึกษาดูงานครั้งนี้มีการวางแผนไว้ดีมาก อยากให้มีโครงการนี้อีก

6. เป็นการศึกษาดูงานที่มีการวางแผนและจัดการที่ดีมาก ที่พักเหมาะสม

7. สมควรให้มีโครงการจัดแบบนี้ทุกปี

8. ขอให้มีการจัดโครงการให้ยาวกว่านี้ และได้พักผ่อนได้อีกนิด

9. ควรปรึกษาหารือกันก่อนเริ่มไปศึกษาดูงานเพื่อแลกเปลี่ยนทัศนคติ เพื่อวางแผนในการดูว่าจะไปศึกษาดูงานที่ไหนได้มีความคิดเห็นอย่างไร

10. การให้บริษัททัวร์เข้ามาดำเนินการเป็นสิ่งที่ดีมาก เนื่องจากบุคลากรจะได้รับความสะดวกสบาย ความบันเทิง การจับเวลา และทำให้ทุกคนมีความเสมอภาคเท่าเทียมกัน

**การศึกษาดูงานและพัฒนาบุคลากรจากมหาวิทยาลัยบูรพา (แบ่งกลุ่ม) ดังนี้**

**กลุ่มงานบริหารและธุรการ**

 **งานบริหารและธุรการของมหาวิทยาลัยบูรภา กองกิจการนิสิต มีหัวหน้างาน 1 คน และมีเจ้าหน้าที่ปฏิบัติงานด้านธุรการ 2 คน การเงิน 1 คน คนเดินเอกสาร 1 คน รวม 5 คน ในทุกๆ งานมีหัวหน้างานควบคุมดูแลทุกส่วนงาน**

* ระบบงานสารบรรณ หัวหน้างานบริหารและธุรการรับผิดชอบงานทุกด้าน และสามารถทำงานแทนลูกน้องได้ทุกงาน เมื่อลูกน้องไม่อยู่หรือลา
* ระบบเส้นทางเดินเอกสาร หัวหน้างานจะเป็นผู้เกษียนหนังสือในระบบ ส่งตรงถึงงานนั้นๆ โดยทันที และไม่ผ่าน ผอ.กอง หนังสือจะผ่าน ผอ.กอง ต่อเมื่อ ผอ.มีส่วนเกี่ยวข้อง หรือเอกสารที่ต้องใช้เงินเท่านั้น ทั้งนี้เพื่อลดขั้นตอนการทำงานไปได้ระดับหนึ่ง และรวดเร็วในการตามหนังสือ
* เจ้าหน้าที่การเงินของกองนิสิต มีหน้าที่จัดทำเอกสารทางการเงิน ควบคุมบัญชี ตั้งเบิก รับเช็ค-คืนเช็ค ไปธนาคาร จะไม่มีการมอบหมายให้คนอื่นทำการแทน หากเจ้าหน้าที่การเงินลา หัวหน้างานจะสามารถปฏิบัติหน้าที่แทนได้ทุกเวลา และทุกส่วนงาน
* ได้รับความรู้จากหัวหน้างานธุรการ จากมหาวิทยาลัยบูรพาเป็นอย่างดี เพราะว่าหัวหน้างานเป็นคนที่กว้างขวาง รอบรู้ มีความสามารถทุกเรื่อง รับผิดชอบแทนลูกน้องได้ทุกเรื่อง ไม่ปัดความรับผิดชอบ สามารถแก้ไขปัญหาเฉพาะหน้าได้ กล้าคิด กล้าทำในสิ่งที่ถูกต้อง กล้ารับผิดชอบทุกเรื่อง ให้คิดว่าวิกฤตเป็นโอกาส งานธุรการถึงไปถึงจุดหมายได้อย่างประสบผลสำเร็จ
* เจ้าหน้าที่การเงินของงานธุรการจะดำเนินการจัดซื้อจัดจ้างเอง นอกจากงบเกิน 200,000 บาทขึ้นไป ให้พัสดุกลางดำเนินการ การเงินมีเจ้าหน้าที่ 1 คน ดำเนินการตั้งแต่แรกจนถึงกระบวนการสิ้นสุด และในแต่ละวันจะต้องไปเดินเอกสารเองทั้งหมด วันละ 2 รอบ
* บุคลากรของมหาวิทยาลัยบูรพา มีจำนวนน้อย แต่ละหน่วยงานทุกคนของหน่วยงานสามารถทำงานแทนกันได้ทั้งหมด มีระบบการบริหารจัดการของแต่ละหน่วยงานที่ลงตัว และเหมาะสมกับภาระงานที่ได้รับมอบหมาย
* หัวหน้างานธุรการมีการบริหารงานได้อย่างชัดเจน มีการวิเคราะห์เจ้าหน้าที่ให้ตรงกับภาระงาน มีการมอบหมายงานที่ชัดเจน มีการสอนงานให้กับเจ้าหน้าที่ในหน่วยงาน
* งานด้านบริหารธุรการมีการทดแทนงานกันได้ในเวลาเจ้าหน้าที่งานแต่ละด้านไม่อยู่ สามารถปฏิบัติงานแทนกันได้ จึงทำให้งานดำเนินการได้อย่างมีประสิทธิภาพ
* การรับ-ส่ง เอกสาร เป็นระบบ มีการลงรับหนังสือทุกครั้งและมีการตรวจหนังสือทุกฉบับ จึงทำให้หนังสือมีความถูกต้อง และไม่สูญหาย
* มีเจ้าหน้าที่การเงินดำเนินการในด้านการเงินทั้งหมด ตั้งแต่ต้นจนจบ

กลุ่มงานกีฬา

* สนามกีฬา 1 ยิม อาทิเช่น เทควันโด มวย วอลเล่ย์บอล มหาวิทยาลัยบูรพามีเพียงพอสำหรับให้นักศึกษาได้ใช้ทั่วถึง อีกทั้งมีสนามฟุตบอล เปตอง ตะกร้อ พร้อมไฟส่องสว่าง
* บุคลากรให้การต้อนรับเป็นอย่างดี และให้ความรู้ได้ชัดเจน
* สำหรับสระว่ายน้ำ มหาวิทยาลัยบูรพาจะเน้นนักศึกษาเป็นสำคัญ ช่วง 8.00-16.00 น. เปิดให้นักศึกษาและบุคลากรใช้ และ 16.00-19.00 น. เปิดให้บุคลากรภายนอกใช้บริการ จะเห็นได้ว่าทางมหาวิทยาลัยบูรพาจะเน้นที่นักศึกษาและบุคลากรของมหาวิทยาลัยมากกว่าให้บริการบุคคลภายนอก
* เจ้าหน้าที่ไลฟ์การ์ดของมหาวิทยาลัยบูรพา ใช้นักศึกษาของมหาวิทยาลัย โดยทำงานเป็นชั่วโมง ทำแต่ช่วงเย็น เพราะช่วงเช้าจะมีผู้ฝึกสอนควบคุมนักศึกษาของใครของมัน
* คนดูแลทำความสะดวกสระฯ ใช้เจ้าหน้าที่ 2 คน (จ้างประจำ) ทำความสะอาดทุกวัน แต่ ม.แม่โจ้ ใช้ไลฟ์การ์ดและเจ้าหน้าที่ office เป็นคนทำความสะอาด
* การสั่งซื้อสารเคมี เดือนละประมาณ 18,000 บาท ปีหนึ่งประมาณ 216,000 บาท สระ ม.แม่โจ้ ปีละไม่เกิน 180,000 บาท
* ม.บูรพา มีเจ้าหน้าที่ควบคุมด้านกีฬาเพียงคนเดียว ถามคนเดียวทราบหมดทุกเรื่อง ของ ม.แม่โจ้ ต้องแบ่งชนิดกีฬากันรับผิดชอบ ซึ่งแตกต่างกัน

กลุ่มงานหอพักนักศึกษา

* ม.บูรพา มีการจัดเจ้าหน้าที่เข้าพัก 7 คน/ห้อง
* ห้องพักพัดลม 6,500 บาท/เทอม
* ห้องแอร์ 9,000 บาท/เทอม

**การศึกษาดูงานและพัฒนาบุคลากรจากมหาวิทยาลัยเกษตรศาสตร์ศรีราชา (ไม่มีการแบ่งกลุ่ม) ดังนี้**

* ดูแลการบริหารงานโดยรองอธิการบดีเพียงคนเดียว สามารถดูแลนักศึกษาได้เป็นหมื่นๆ คน โดยใช้กฎระเบียบที่เคร่งครัด มีระบบการบริหารจัดการของแต่ละหน่วยงานที่กระชับมาก บุคลากร 1 คน สามารถทำงานได้หลายอย่าง หลายภาระหน้าที่
* ระบบการดำเนินงานสามารถนำมาใช้เป็นแบบอย่างในการทำงานได้เป็นอย่างดี เช่น โครงการหมวกนิรภัย จำหน่ายใบละ 90 บาท สกรีนหมวก เขียว-ขาว-เหลือง และติดนัมเบอร์ทุกใบป้องกันการลักขโมย
* วิธีจับปรับผู้ไม่สวมหมวกนิรภัย โดยขอความร่วมมือจากเจ้าหน้าที่ตำรวจ จับ-ปรับ ตรงประตูทางเข้า-ออก ซึ่งการดำเนินการวีนี้ทำให้นักศึกษามีหมวกกันน็อกกันทุกคนและสามารถลดอุบัติเหตุลงได้มาก
* กิจกรรมรับน้อง จะมีการควบคุมดูแลนักศึกษาอย่างใกล้ชิด ปลูกฝังให้นักศึกษาตรงต่อเวลา
* Transcript กิจกรรม นักศึกษาจะต้องเข้าร่วมกิจกรรมตามชั่วโมงที่ระบุไว้ หากไม่ผ่านไม่สามารถรับปริญญาบัตรจากพระหัตถ์ได้ แต่สามารถรับเองได้จากเจ้าหน้าที่
* การบริหารจัดการเกี่ยวกับนักศึกษาเป็นระบบดีมาก ทำให้ง่ายต่อการดูแลนักศึกษา
* ได้รับความรู้จากรองอธิการบดีฝ่ายกิจการนิสิตจากมหาวิทยาลัยเกษตรศาสตร์ วิทยาเขตศรีราชาในด้านกิจกรรมนักศึกษา เช่น การดูแลนักศึกษาเป็นอย่างดี เพราะท่านทุ่มเทเวลาให้กับนักศึกษา
* บางอย่างปล่อยได้ก็ปล่อยให้นักศึกษาคิดเองทำเอง แต่อยู่ในการดูแลของรองอธิการบดีอย่างใกล้ชิด ไม่มีการควบคุม แต่มีการดูแล (เป็นคำพูดที่ดูดีมากๆ)
* งานด้านกีฬา นักกีฬาโควตาที่ ม.เกษตรศรีราชา รับเข้ามา จะไม่บังคับให้ไปแข่งขันกับใครให้ได้เหรียญ แต่เน้นให้นักศึกษาได้ออกกำลังกาย ทำให้ร่างกายแข็งแรงสมบูรณ์ ม.เกษตร เน้นไปทางด้านกิจกรรมมากกว่า ไม่ได้มุ่งหวังให้ไปแข่งขันได้เหรียญ
* ม.เกษตรศาสตร์ ให้เอกชนภายนอกเป็นผู้จัดการเรื่องหอพัก
* ไม่บังคับให้นักศึกษาอยู่หอใน หรือหอนอก แต่หากเลือกอยู่หอพักภายนอกต้องจ่ายค่าหอพักแพงกว่าหอพักภายใน